Մենք ցանկանում ենք ազատագրվել։ Քլունգը գետնին զարկող մարդը ցանկանում է իմանալ՝ ինչ իմաստ ունի իր հարվածը։ Եվ թիապարտի (տաժանակրության դատապարտված*) քլունգի հարվածը, որ նսեմացնում է վերջինիս, ոչ մի ընդհանրություն չունի երկրաբանի քլունգի հետ, որ, ընդհակառակը, վկայում է վերջինիս մեծության մասին։ Թիարանը (տաժանակիր աշխատանքի վայր*) քլունգի հարվածների մեջ չէ։ Սարսափը նյութական չի լինում։ Թիարանը սկսվում է այնտեղ, որտեղ քլունգի հարվածները զուրկ են իմաստից, որովհետև դրանք քլունգի տիրոջը չեն կապում մարդկային հասարակության հետ։